**Obavijest**

**o raspisivanju Javnog natječaja za zakup poljoprivrednog zemljišta u vlasništvu Republike Hrvatske na području Općine Lipovljani**

Na temelju članka 31. stavka 5. Zakona o poljoprivrednom zemljištu (Narodne novine, broj: 20/18, 115/18, 98/19) i Odluke o raspisivanju Javnog natječaja za zakup poljoprivrednog zemljišta u vlasništvu Republike Hrvatske na području Općine Lipovljani, KLASA: 320-02/21-01/01, URBROJ: 2176/13-01-21-01 od 16. ožujka 2021. godine (Službeni vjesnik, broj 14/21 od 17. ožujka 2021. godine) Općina Lipovljani objavljuje Javni natječaj za zakup poljoprivrednog zemljišta u vlasništvu Republike Hrvatske na području Općine Lipovljani, KLASA: 320-02/21-01/01, URBROJ: 2176/13-01-21-02.

Tekst predmetnog Javnog natječaja objavljen je na internetskoj stranici Općine Lipovljani [www.lipovljani.hr](http://www.lipovljani.hr) , te na oglasnoj ploči Općine Lipovljani, Trg hrvatskih branitelja 3, Lipovljani.

Javni natječaj objavljuje se od 06. travnja do 06. svibnja 2021. godine.

Pisane ponude šalju se poštom, preporučeno u zatvorenim omotnicama s naznakom: „NE OTVARAJ - Ponuda za zakup poljoprivrednog zemljišta u vlasništvu države“, na adresu Općine Lipovljani, Trg hrvatskih branitelja 3, 44322 Lipovljani od 06. travnja do 06. svibnja 2021. godine.

Pročelnica

Danijela Matejaš, dipl.iur.